Диего Годин

**Диего Роберто Годин Леал** (; роден на 16 февруари 1986 во Розарио) — уругвајски фудбалер, играч од одбраната на Интер и на уругвајската репрезентација.

## Клупска кариера
### Рани години / Вилјареал
Годин ја започнал својата фудбалска кариера во Серо на 17 годишна возраст. По неговите добри настапи, тој потпишал за уругвајскиот прволигаш Насионал Монтевидео, каде за брзо време станал капитен на тимот поради неговата зрелост и професионализам.

Во август 2007, Годин потпишал петгодишен договор шпанскиот прволигаш Виљареал, постигнувајќи погодок во својот втор натпревар, во поразот од 2-3 против Осасуна на 7 октомври. Во својата прва сезона во шпанската Ла Лига, тој одиграл 24 натпревари и бил дел од најдобриот пласман на Виљареал кој завршил на второто место. Тој ја зацврстил својата почетна позиција во наредните сезони, најчесто играјќи со аргентинецот Гонсало Родригес во срцето на одбраната.

### Атлетико Мадрид
На 4 август 2010, откако ја одиграл својата најдобра сезона во Виљареал - 36 натпревари, три гола - Годин потпишал со Атлетико Мадрид петгодишен договор. Својот прв настап за *Колчонеросите* го имал на 27-ми истиот месец, одигрувајќи го целиот натпревар во победата од 2-0 против италијанскиот гигант Интер во УЕФА Супер Купот 2010.

На 1 ноември 2013, Годин потпишал нов договор со Атлетико, кој го обврзува да остане во клубот до 2018 година. Тој изјавил: "Возбуден што го продолжив мојот престој во клубот. Ова е мојот дом". Во сезоната 2013-14, тој постигнал четири гола за Атлетико вклучувајќи го оној во последното коло на 17 мај 2014 против Барселона со кој го израмнил резултатот на 1–1 и му ја донел титулата на клубот по 18 години. Една недела подоцна, повторно со глава, тој го постигнал водечкиот гол за Атлетико во финалето од Лигата на шампионите против Реал Мадрид, но сепак на крајот Реал ја освоил титулата победувајќи со 4–1.

## Репрезентативна кариера
На само 19 годишна возраст, Годин го имал својот прв настап за Уругвај, во пријателскиот натпревар помеѓу Мексико, во Гвадалахара. Тој исто така бил дел од тимот на Уругвај на Копа Америка 2007.

Годин бил избран во составот на Уругвај за Светското првенство 2010 во Јужна Африка, започнувајќи го натпреварот против Франција (0–0), а потоа бил дел и од наредните четири натпревари каде Уругвај стигнал до полуфиналето.

Во 2011, Годин бил дел од успешниот настап на Уругвај на Копа Америка 2011, забележувајќи еден настап како измена во поразот од 3–0 од Парагвај во финалниот натпревар. Тој исто така бил дел од уругвајскиот тим на Купот на Конфедерации во 2013 кој стигнал до полуфиналето, и му бил партнер на Диего Лугано во одбраната во четири од петте натпревари кои ги одиграл Уругвај.

Годин бил избран од страна на Оскар Табарез во Уругвајскиот тим за Светското првенство 2014. На 24 јуни, Годин со глава го постигнал единствениот гол на натпреварот против Италија во последниот натпревар од групната фаза, со што уругвај се пласирал во елиминационата фаза.

### Голови во дресот на Уругвај

## Успеси
### Клуб
;Атлетико Мадрид
***[[Лига Европа]]** (2) : 2011-2012, 2017-2018
***[[Примера Дивисион (Шпанија)|Примера Дивисион]]** (1) : 2013–2014
***[[Суперкуп на УЕФА]]** (2) : 2010, 2012
***[[Фудбалски куп на Шпанија|Копа дел Реј]]** (1) : 2012-2013
*УЕФА Лига на шампиони: Финалист 2013–14
*Суперкуп на Шпанија: Финалист 2013

### Уругвај
***[[Копа Америка]]** (1) : 2011

## Наводи

## Надворешни врски

*
*Официјален профил на Атлетико Мадрид
*Профил на БДФутбол
*Светско Првенство 2010 - Профил 
*Профил на Transfrmarkt

Категорија:Родени во 1986 година
Категорија:Живи луѓе
Категорија:Уругвајски фудбалери
Категорија:Фудбалски дефанзивци
Категорија:Фудбалери на Насионал Монтевидео
Категорија:Фудбалери на ФК Виљареал
Категорија:Фудбалери на ФК Атлетико Мадрид
Категорија:Фудбалери на Светско првенство 2010
Категорија:Фудбалери на Светско првенство 2014